ലഖിംപുര് കേസ് പ്രധാന സാക്ഷികളുടെ രഹസ്യമൊഴി രേഖപ്പെടുത്തണം: സുപ്രീംകോടതി ന്യൂഡല്ഹി ലഖിംപുര് ഖേരിയില് കര്ഷകരെ വാഹനം ഇടിച്ച് കൊലപ്പെടുത്തിയ കേസില് പ്രധാന സാക്ഷികളുടെ രഹസ്യമൊഴി രേഖപ്പെടുത്തണമെന്ന് സുപ്രീംകോടതി. കേസിലെ തെളിവുകളുടെ ശാസ്ത്രീയ പരിശോധന നടത്തണം. സാക്ഷികള്ക്ക് ആവശ്യമായി സുരക്ഷ ഉറപ്പാക്കണം. ഇതിനായി പ്രത്യേക ഉദ്യോഗസ്ഥരെ നിയോഗിക്കണമെന്നും ഉത്തര്പ്രദേശ് പോലീസിനോട് സുപ്രീംകോടതി നിര്ദേശിച്ചു. യു.പി പോലീസ് സമര്പ്പിച്ച അന്വേഷണ പുരോഗതി റിപ്പോര്ട്ട് പരിശോധിച്ച കോടതി, കാര്യമായ അന്വേഷണം നടക്കുന്നുവെന്ന് തോന്നുന്നതായി വ്യക്തമാക്കി. പോലീസ് അന്വേഷണം സുപ്രീംകോടതി നിരീക്ഷിക്കുമെന്നും ചീഫ് ജസ്റ്റിസ് എന്.വി രമണ വ്യക്തമാക്കി. നവംബര് എട്ടാം തീയതി കേസ് വീണ്ടും പരിഗണിക്കും. അന്ന് പുതിയ അന്വേഷണ പുരോഗതി റിപ്പോര്ട്ട് സമര്പ്പിക്കണമെന്നും സുപ്രീംകോടതി യു.പി പോലീസിനോട് നിര്ദേശിച്ചു. 68 സാക്ഷികളില് 30 പേരുടെ മൊഴി രേഖപ്പെടുത്തിയെന്ന് ഉത്തര്പ്രദേശ് പോലീസ് കോടതിയെ അറിയിച്ചു. ഒക്ടോബര് 20ന് കേസ് പരിഗണിച്ച സുപ്രീംകോടതി, അന്വേഷണം സംബന്ധിച്ച് ഉത്തര്പ്രദേശിലെ യോഗി സര്ക്കാറിനെ രൂക്ഷമായി വിമര്ശിച്ചിരുന്നു. ന്യൂസിലന്ഡിനെതിരെ പാകിസ്ഥാന് അഞ്ച് വിക്കറ്റ് ജയം സ്വാതന്ത്ര്യത്തിന് മുമ്ബ് ഇടുക്കി തമിഴ്നാടിനൊപ്പം മുല്ലപ്പെരിയാറും ഇടുക്കിയും തമിഴനാടിനോട് ചേര്ക്കണം എന്നാവശ്യപ്പെട്ട് സോഷ്യല് മീഡിയ ക്യാമ്ബയിന് ഖേല് രത്നയുടെ പേര് മാറ്റിയത് ജനങ്ങളുടെ ആവശ്യപ്രകാരമല്ല മന്ത്രാലയം നടപടി തുടങ്ങിയത് മോദിയുടെ ട്വീറ്റിന് ശേഷം മാത്രമെന്ന് രേഖകള് പാക്കിസ്ഥാന്റെ വിജയമാഘോഷിച്ച കശ്മീര് വിദ്യാര്ഥിനികള്ക്കെതിരെ യു എ പി എ ചുമത്തി തമിഴ്നാട്ടില് പടക്ക കടക്ക് തീപ്പിടിച്ച് അഞ്ച് മരണം അമരീന്ദര് സിംഗ് നാളെ പാര്ട്ടി പ്രഖ്യാപിച്ചേക്കും